**Ενότητα 4η**

**(Ι) ΔΙΚΑΙΩΜΑΤΑ ΤΩΝ ΥΠΟΚΕΙΜΕΝΩΝ ΤΩΝ ΔΕΔΟΜΕΝΩΝ**

## Διαφάνεια στην ενημέρωση (άρθρο 12)

## (2) Δικαίωμα ενημέρωσης κατά τη συλλογή δεδομένων (άρθρα 13, 14)

## (3) Δικαίωμα πρόσβασης (άρθρο 15)

## (4) Δικαίωμα διόρθωσης (άρθρο 16)

## (5) Δικαίωμα διαγραφής/δικαίωμα στη «λήθη» (άρθρο 17)

## (6) Δικαίωμα περιορισμού της επεξεργασίας (άρθρο 18)

## (7) Δικαίωμα εναντίωσης (άρθρο 21)

## (8) Δικαίωμα στην ανθρώπινη παρέμβαση σχετικά με την αυτοματοποιημένη λήψη αποφάσεων, κατάρτιση προφίλ (άρθρο 22)

**(ΙΙ) ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

* Αρμοδιότητες της Αρχής
* Συγκρότηση της Αρχής (άρθρο 11)
* Προϋποθέσεις επιλογής των μελών της Αρχής
* Θητεία των μελών της Αρχής
* Ευθύνη των μελών της Αρχής
* Κωλύματα των μελών της Αρχής
* Ασυμβίβαστα των μελών της Αρχής
* Υποβολή καταγγελιών
* Λογοδοσία της Αρχής
* Ελεγκτική αρμοδιότητα της Αρχής
* Υποχρεώσεις μελών της Αρχής
* Δικαστικός έλεγχος των πράξεων της Αρχής

1. **Αρχή της διαφάνειας (άρθρο 12)**

Η παροχή πληροφοριών στο υποκείμενο των δεδομένων αφορά

(α) ενημέρωση

(β) άσκηση των δικαιωμάτων

(γ) περιστατικό παραβίασης

Πρέπει να είναι συνοπτική, διαφανής, κατανοητή και σε μορφή ευχερώς προσβάσιμη.

Η πληροφόρηση μπορεί να γίνει **γραπτώς** ή με άλλα μέσα, όταν αυτό ενδείκνυται πχ ηλεκτρονικώς ή προφορικώς, όταν αυτό ζητείται από το υποκείμενο. Παρέχεται δωρεάν, καταρχάς, εντός ενός (1) μήνα από την παραλαβή του αιτήματος, με δυνατότητα παράτασης κατά δύο (2) μήνες λόγω πολυπλοκότητας και μεγάλου αριθμού αιτημάτων.

Σε περίπτωση που ο υπεύθυνος επεξεργασίας δεν ενεργήσει επί του αιτήματος του υποκειμένου των δεδομένων, οφείλει να ενημερώνει το υποκείμενο των δεδομένων, χωρίς καθυστέρηση και το αργότερο εντός μηνός από την παραλαβή του αιτήματος σχετικά με :

(α) τους λόγους για τους οποίους δεν ενήργησε και

(β) τη δυνατότητα υποβολής καταγγελίας σε εποπτική αρχή και άσκησης δικαστικής προσφυγής

**Η αρχή της διαφάνειας προϋποθέτει :**

## Σαφή και απλή γλώσσα, ειδικά φιλική σε παιδιά και άλλες ευαίσθητες ομάδες.

## ***Επίσημη γλώσσα του κράτους μέλους*** και μόνο σωρευτικά ενημέρωση σε άλλη γλώσσα.

## ***Κατανοητή από το μέσο αποδέκτη*** και κυρίως σε άτομα με ελαφρά δυσκολία αναγνώσεως λόγω ηλικίας, χαμηλού μορφωτικού επιπέδου ή μη έχοντα ως μητρική γλώσσα την επίσημη γλώσσα του κράτους μέλους.

## Ακρίβεια στη μετάφραση.

## Αποφυγή: παραπλανητικών εννοιών, νομικών, ξενόγλωσσων και αόριστων όρων, ***άσκοπης υπερπληροφόρησης***.

## Ευδιάκριτο, κατανοητό και ευανάγνωστο τρόπο ενημέρωσης.

## ***Πολύ-επίπεδη*** δήλωση πολιτικής προστασίας προσωπικών δεδομένων (layered privacy statement/notice) - αποφυγή μεγάλων κειμένων (scroll).

## Αναδυόμενα παράθυρα, παροχή ενημέρωσης στο κατάλληλο σημείο (just-in-time), εικονίδια (icons), cartoons, infographics, videos.

## Χρήση πινάκων ιδιωτικότητας (privacy dashboards): συγκεκριμένο σημείο διαχείρισης των προτιμήσεων των χρηστών για την προστασία προσωπικών δεδομένων.

1. **Ενημέρωση κατά τη συλλογή δεδομένων από το υποκείμενο (άρθρο 13)**

Όταν δεδομένα προσωπικού χαρακτήρα που αφορούν υποκείμενο των δεδομένων συλλέγονται από το υποκείμενο των δεδομένων, ο υπεύθυνος επεξεργασίας, παρέχει στο υποκείμενο των δεδομένων τις ακόλουθες πληροφορίες:

## Ταυτότητα/στοιχεία επικοινωνίας υπευθύνου επεξεργασίας.

## Στοιχεία επικοινωνίας Υπευθύνου Προστασίας Δεδομένων (DPO).

## Σκοποί επεξεργασίας – νομική βάση.

## Έννομα συμφέροντα που επιδιώκονται από τον υπεύθυνο ή τρίτο.

## Αποδέκτες ή κατηγορίες αποδεκτών.

## Πρόθεση διαβίβασης σε τρίτη χώρα ή διεθνή οργανισμό.

## Χρονικό διάστημα/κριτήρια τήρησης δεδομένων.

## Δικαίωμα υποβολής αίτησης για πρόσβαση, διόρθωση ή διαγραφή ή περιορισμό ή αντίταξη στην επεξεργασία, φορητότητα δεδομένων.

## Δικαίωμα ανάκλησης της συγκατάθεσης.

## Δικαίωμα υποβολής καταγγελίας σε εποπτική αρχή.

## Αν υποχρεούται το υποκείμενο να παρέχει τα δεδομένα, συνέπειες μη παροχής, αν η παροχή αποτελεί νομική ή συμβατική υποχρέωση ή απαίτηση σύναψης σύμβασης.

## Λογική της αυτοματοποιημένης λήψης αποφάσεων και κατάρτισης προφίλ.

## **Χρόνος** ενημέρωσης:

### κατά τη ***λήψη*** των δεδομένων.

## **Εξαίρεση** από υποχρέωση ενημέρωσης:

### όταν και εφόσον το υποκείμενο ***έχει ήδη*** τις πληροφορίες.

# Ενημέρωση εάν δεν έχει γίνει συλλογή από το υποκείμενο (αρ. 14)

Όταν τα δεδομένα προσωπικού χαρακτήρα δεν έχουν συλλεγεί από το υποκείμενο των δεδομένων, ο υπεύθυνος επεξεργασίας παρέχει στο υποκείμενο των δεδομένων **επιπλέον** των προηγούμενων πληροφοριών:

### Τις ***κατηγορίες*** των δεδομένων.

### Τις ***πηγές προέλευσής*** τους και εάν τα δεδομένα προήλθαν από πηγές στις οποίες έχει πρόσβαση το κοινό.

## **Η ενημέρωση αυτή πρέπει να λαμβάνει χώρα ε**ντός εύλογης προθεσμίας από τη συλλογή και όχι αργότερα του ***ενός (1) μηνός*.**

# *Εξαίρεση* της υποχρέωσης ενημέρωσης για συλλογή από άλλες πηγές (αρ. 14)

## Όταν το υποκείμενο ***διαθέτει ήδη*** τις πληροφορίες.

## Όταν η παροχή ενημέρωσης αποδεικνύεται

### ***αδύνατη*** (το υποκείμενο των δεδομένων δεν άφησε στοιχεία επικοινωνίας) ή θα συνεπαγόταν ***δυσανάλογη προσπάθεια,*** ιδίως, για σκοπούς στατιστικούς, αρχειοθέτησης προς το δημόσιο συμφέρον, επιστημονικής/ιστορικής έρευνας,

### ή εφόσον η ενημέρωση είναι πιθανόν να ***καταστήσει αδύνατη*** ή να ***βλάψει*** σε μεγάλο βαθμό την ***επίτευξη των σκοπών*** της επεξεργασίας (πχ. ξέπλυμα χρήματος)

### Ο υπεύθυνος επεξεργασίας καθιστά τις πληροφορίες αυτές διαθέσιμες στο κοινό

## Η απόκτηση ή κοινολόγηση των δεδομένων ***προβλέπεται ρητώς από το δίκαιο*** της ΕΕ ή κράτους μέλους, στο οποίο υπόκειται ο ΥΕ και το οποίο παρέχει ***κατάλληλα μέτρα προστασίας*** έννομων συμφερόντων των υποκειμένων (πχ. φορολογική νομοθεσία)

## Εμπιστευτικότητα δεδομένων λόγω ***επαγγελματικού απορρήτου*** που ρυθμίζεται από το δίκαιο της ΕΕ ή κ.μ., συμπεριλαμβανομένης της εκ του νόμου υποχρέωσης τήρησης απορρήτου (πχ. παράθεση ιατρικού ιστορικού συγγενούς).

**Περαιτέρω υποχρέωση ενημέρωσης υφίσταται**

# (α) για **κάθε αποδέκτη** στον οποίο **γνωστοποιήθηκαν** τα δεδομένα για τη διόρθωση ή τη διαγραφή δεδομένων ή τον περιορισμό της επεξεργασίας (αρ. 19)

### εκτός εάν αυτό αποδεικνύεται ανέφικτο ή συνεπάγεται δυσανάλογη προσπάθεια.

### Ο υπεύθυνος επεξεργασίας ενημερώνει το υποκείμενο για τους εν λόγω αποδέκτες, εφόσον αυτό ζητηθεί από το υποκείμενο.

## (β) για τους υπεύθυνους επεξεργασίας σε περιπτώσεις **διαγραφής δεδομένων** (αρ. 17 παρ. 2).

## (γ) για το υποκείμενο των δεδομένων, πριν την **άρση του περιορισμού** της επεξεργασίας (αρ. 18 παρ. 3).

## Ειδικότερα, ως προς το δικαίωμα εναντίωσης, υπάρχει υποχρέωση για ενημέρωση του υποκειμένου, το αργότερο κατά την πρώτη επικοινωνία, με σαφήνεια και χωριστά από κάθε άλλη πληροφορία (αρ. 21 παρ. 4).

**(3) Δικαίωμα πρόσβασης (άρθρο 15)**

Το δικαίωμα πρόσβασης ασκείται από το υποκείμενο των δεδομένων κατόπιν αίτησης, που υποβάλλεται και με ηλεκτρονικά μέσα. Για την άσκησή του, το υποκείμενο των δεδομένων δε χρειάζεται να αιτιολογήσει το αίτημά του.

Το δικαίωμα πρόσβασης αφορά τις ακόλουθες πληροφορίες :

## ***Σκοποί*** της επεξεργασίας.

## Σχετικές ***κατηγορίες δεδομένων***.

## ***Αποδέκτες ή κατηγορίες αποδεκτών*** στους οποίους διαβιβάστηκαν ή πρόκειται να διαβιβαστούν δεδομένα, ιδίως αποδέκτες σε τρίτες χώρες ή διεθνείς οργανισμούς.

## ***Χρονικό διάστημα τήρησης*** των δεδομένων ή εάν αυτό είναι αδύνατο, τα ***κριτήρια*** που καθορίζουν το εν λόγω διάστημα.

## Την ύπαρξη δικαιώματος ***υποβολής αίτησης*** στον ΥΕ για την ***άσκηση των δικαιωμάτων*** των υποκειμένων (με αναφορά σε αυτά).

## Το δικαίωμα ***υποβολής καταγγελίες*** σε εποπτική αρχή.

## Κάθε διαθέσιμη πληροφορία για την ***προέλευση των δεδομένων*** όταν δεν συλλέγονται από το υποκείμενο.

## Σημαντικές πληροφορίες σχετικά με τη λογική, τη σημασία και τις προβλεπόμενες συνέπειες της ***αυτοματοποιημένης λήψης αποφάσεων και κατάρτισης προφίλ***.

## Διευκόλυνση του υποκειμένου για την άσκηση του δικαιώματος πρόσβασης.

## Δυνατότητα ***ηλεκτρονικής υποβολής αιτημάτων*** ιδίως για δεδομένα σε ηλεκτρονική μορφή.

## Σημειωτέον ότι ο υπεύθυνος επεξεργασίας δεν πρέπει να διατηρεί δεδομένα προσωπικού χαρακτήρα με μοναδικό σκοπό να μπορεί να αποκρίνεται σε δυνητικά αιτήματα ικανοποιήσεως του δικαιώματος προσβάσεως.

**(4) Δικαίωμα διόρθωσης (άρθρο 16)**

## Το υποκείμενο έχει το δικαίωμα να απαιτήσει από τον υπεύθυνο επεξεργασίας, χωρίς αδικαιολόγητη καθυστέρηση τόσο τη ***διόρθωση ανακριβών δεδομένων***, όσο και τη ***συμπλήρωση ελλιπών δεδομένων*** μέσω συμπληρωματικής δήλωσης. Το αναληθές των δεδομένων εκτιμάται με αντικειμενικά κριτήρια.

**(5) Δικαίωμα διαγραφής / δικαίωμα στη λήθη (άρθρο 17)**

## Το υποκείμενο των δεδομένων έχει δικαίωμα να ζητήσει τη **διαγραφή των δεδομένων του**.

## Μπορεί να ζητήσει τη διαγραφή πληροφοριών του από το διαδίκτυο, οι οποίες δεν είναι **χρήσιμες** για την πληροφόρηση του κοινού.

# Ο υπεύθυνος επεξεργασίας είναι υποχρεωμένος να προχωρήσει σε διαγραφή, στις περιπτώσεις όπου :

# Τα δεδομένα δεν είναι ***πλέον απαραίτητα*** για το σκοπό της επεξεργασίας.

## ***Ανάκληση συγκατάθεσης*** και απουσία άλλης νομικής βάσης.

## Επιτυχής ***εναντίωση*** του υποκειμένου των δεδομένων στην επεξεργασία (αρ. 21).

## ***Παράνομη*** επεξεργασία.

## Συμμόρφωση υπευθύνου επεξεργασίας με ***νομική υποχρέωση διαγραφής.***

## Συλλογή δεδομένων σε σχέση με την προσφορά υπηρεσιών πληροφοριών απευθείας σε ***παιδί*** (με τη συγκατάθεση).

### Όταν ο υπεύθυνος επεξεργασίας έχει **δημοσιοποιήσει** δεδομένα, τα οποία **υποχρεούται** να διαγράψει, λαμβάνει **εύλογα μέτρα**, στο πλαίσιο της διαθέσιμης τεχνολογίας και του κόστους εφαρμογής, για να **ενημερώσει** τους **υπευθύνους επεξεργασίας** περί του αιτήματος του υποκειμένου των δεδομένων σχετικά με τη διαγραφή συνδέσμων, αντιγράφων ή αναπαραγωγών που αφορούν τα εν λόγω δεδομένα:

## **Το δικαίωμα στη διαγραφή υποχωρεί, όταν η επεξεργασία είναι απαραίτητη**

### για την άσκηση του δικαιώματα ελευθερίας της έκφρασης και του δικαιώματος στην ενημέρωσης.

### για την τήρηση νομικής υποχρέωσης, εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας,

### για λόγους δημοσίου συμφέροντος στον τομέα δημόσιας υγείας,

### για σκοπούς αρχειοθέτησης προς το δημόσιο συμφέρον, επιστημονική ή ιστορική έρευνα ή για στατιστικούς σκοπούς, εφόσον το δικαίωμα καταστήσει αδύνατη/εμποδίσει σε μεγάλο βαθμό τους σκοπούς της επεξεργασίας,

### για τη θεμελίωση, άσκηση ή υποστήριξη νομικών αξιώσεων.

**(6) Δικαίωμα περιορισμού της επεξεργασίας (άρθρο 18)**

## Το υποκείμενο των δεδομένων δικαιούται να εξασφαλίζει από τον υπεύθυνο επεξεργασίας τον **περιορισμό της επεξεργασίας.**

## «Περιορισμός της επεξεργασίας»: η επισήμανση αποθηκευμένων δεδομένων προσωπικού χαρακτήρα με στόχο τον περιορισμό της επεξεργασίας τους στο μέλλον («κλείδωμα») (αρ. 4 στοιχ. 3).

# Δικαίωμα περιορισμού της επεξεργασίας υπάρχει όταν:

### **αμφισβητείται** από το υποκείμενο η **ακρίβεια** των δεδομένων, για χρονικό διάστημα που επιτρέπει στον υπεύθυνο να επαληθεύσει την ακρίβεια των δεδομένων,

### η επεξεργασία είναι **παράνομη** και το υποκείμενο αντιτάσσεται στη διαγραφή των δεδομένων και ζητεί, αντί αυτής, τον περιορισμό της χρήσης τους,

### ο υπεύθυνος επεξεργασίας δεν χρειάζεται πλέον τα δεδομένα για τους σκοπούς της επεξεργασίας, αλλά **απαιτούνται** από το **υποκείμενο** για τη **θεμελίωση, άσκηση ή την υποστήριξη νομικών αξιώσεων**

### το υποκείμενο των δεδομένων έχει **αντιρρήσεις** για την επεξεργασία σύμφωνα με τα άρθρο 21 παρ. 1, εν αναμονή της επαλήθευσής του κατά πόσον οι νόμιμοι λόγοι του υπευθύνου επεξεργασίας υπερισχύουν έναντι των λόγων του υποκειμένου.

# Ο περιορισμός της επεξεργασίας πραγματοποιείται με προσωρινή μετακίνηση δεδομένων σε άλλο σύστημα ή αφαίρεση προσβασιμότητας επιλεγμένων δεδομένων από τους χρήστες ή προσωρινή αφαίρεση δεδομένων από ιστοσελίδα.

## Όταν η επεξεργασία περιοριστεί, τα δεδομένα υφίστανται επεξεργασίας (εκτός της αποθήκευσης) μόνο με τη συγκατάθεση του υποκειμένου, για θεμελίωση, άσκηση ή υποστήριξη νομικών αξιώσεων, ή για την προστασία δικαιωμάτων άλλου φυσικού/νομικού προσώπου ή για λόγους σημαντικού δημοσίου συμφέροντος της ΕΕ ή κράτους μέλους.

**(7) Δικαίωμα εναντίωσης (άρθρο 21)**

## Το υποκείμενο δεδομένων δικαιούται να αντιτάσσεται στην επεξεργασία δεδομένων περιλαμβανομένης της κατάρτισης προφίλ, όταν νομική βάση για την επεξεργασία είναι:

## η εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας που έχει ανατεθεί στον υπεύθυνο επεξεργασίας

## για τους σκοπούς των έννομων συμφερόντων που επιδιώκει ο υπεύθυνος επεξεργασίας ή τρίτος, εκτός εάν υπερισχύει το συμφέρον ή τα θεμελιώδη δικαιώματα και οι ελευθερίες του υποκειμένου που επιβάλλουν την προστασία των δεδομένων, *ιδίως εάν αφορά παιδιά.*

## Το δικαίωμα δεν ικανοποιείται, εάν η επεξεργασία είναι απαραίτητη για την εκτέλεση καθήκοντος για *λόγους δημοσίου συμφέροντος* σε περίπτωση επεξεργασίας για σκοπούς επιστημονικής ή ιστορικής έρευνας ή για στατιστικούς σκοπούς.

## *Η σχετική ενημέρωση του υποκειμένου πρέπει να γίνεται το αργότερο, μέχρι την πρώτη επικοινωνία ρητώς, χωριστά και με σαφήνεια*

## Η απόρριψη του αιτήματος είναι δυνατή, μόνο αν καταδειχθούν επιτακτικοί και νόμιμοι λόγοι από τον υπεύθυνο επεξεργασίας

### οι οποίοι υπερισχύουν των συμφερόντων, δικαιωμάτων και ελευθεριών των υποκειμένων ή

### θεμελίωση, άσκηση, ή υποστήριξη νομικών αξιώσεων

## **Όταν η επεξεργασία των δεδομένων γίνεται για *σκοπούς άμεσης εμπορικής προώθησης: άμεση συμμόρφωση, χωρίς χρέωση***

# *Παράδειγμα*

## Κάνετε ηλεκτρονική δέσμευση για παραμονή σε ξενοδοχείο γνωστής αλυσίδας ξενοδοχειακών επιχειρήσεων. Στη συνέχεια, δέχεστε σωρεία διαφημιστικών μηνυμάτων για άλλα καταλύματα του ίδιου ομίλου. Ενημερώνετε σχετικά την εταιρεία ηλεκτρονικής κράτησης και καταβολής του τιμήματος για τη διαμονή σας ότι δεν επιθυμείτε πλέον να λαμβάνετε **διαφημιστικό υλικό**. Η εταιρία οφείλει να σταματήσει την επεξεργασία των προσωπικών σας δεδομένων για άμεσες προωθητικές ενέργειες. Ακολούθως, πρέπει να σταματήσετε να λαμβάνετε ηλεκτρονικά μηνύματα από την προαναφερόμενη εταιρεία. Εξυπακούεται ότι δεν πρέπει να σας χρεώσουν για την υπηρεσία αυτή.

# **(8) Αυτοματοποιημένη επεξεργασία και κατάρτιση προφίλ (άρθρο 22)**

Η πρόοδος της τεχνολογίας έχει καταστήσει δυνατή την κατάρτιση εξατομικευμένων προφίλ των χρηστών. Η ιδιότητα των χρηστών ως περαιτέρω, αποδεκτών πληθώρας διαδικτυακών υπηρεσιών ή δυνάμει καταναλωτών αντίστοιχων προϊόντων αποκτά ιδιαίτερο ενδιαφέρον για την επικοινωνία και τη διαφήμιση. Η δυνατότητα αυτή ενδιαφέρει τόσο το πεδίο των εμπορικών δραστηριοτήτων του ιδιωτικού τομέα (πχ τράπεζες, για την ηλεκτρονική υπηρεσία έκδοσης καρτών, μεταφορές, υπηρεσίες υγείας κλπ), όσο και το δημόσιο τομέα (πχ φορολογία, παρακολούθηση και πρόληψη της απάτης για φοροδιαφυγή.

Η δυνατότητα ωστόσο, αυτοματοποιημένης επεξεργασίας και κατάρτισης προφίλ δημιουργεί σειρά κινδύνων για τα υποκείμενα. Ειδικότερα, σε σχέση με τις προϋποθέσεις διαφανούς επεξεργασίας, την αναπαραγωγή στερεοτύπων που ευνοούν κοινωνικούς αποκλεισμούς και διαχωρισμούς, καθώς επίσης και αδικαιολόγητες διακρίσεις σε βάρος των υποκειμένων.

# **Δικαίωμα στην ανθρώπινη παρέμβαση**

## Το υποκείμενο των δεδομένων έχει το δικαίωμα να μην υπόκειται σε απόφαση που λαμβάνεται αποκλειστικά βάσει αυτοματοποιημένης επεξεργασίας, (εδώ, εμπίπτει και η περίπτωση κατάρτισης προφίλ) και η οποία παράγει έννομα αποτελέσματα που το αφορούν ή το επηρεάζει σημαντικά με παρόμοιο τρόπο. *(πχ. αυτόματη άρνηση επιγραμμικής αίτησης πίστωσης, πρακτική ηλ. προσλήψεων χωρίς ανθρώπινη παρέμβαση κλπ)*.

Η δυνατότητα αυτή παύει να υφίσταται, όταν η απόφαση

### (α) είναι αναγκαία για τη σύναψη ή εκτέλεση σύμβασης,

### (β) επιτρέπεται από το **δίκαιο του κράτους μέλους**, το οποίο προβλέπει **κατάλληλα μέτρα** για την προστασία των δικαιωμάτων, των ελευθεριών και τον έννομων συμφερόντων του υποκειμένου,

### (γ) βασίζεται στη ρητή συγκατάθεση του υποκειμένου.

**Περιορισμοί των δικαιωμάτων**

Το δίκαιο της Ένωσης ή του κράτους μέλους στο οποίο υπόκειται ο υπεύθυνος επεξεργασίας ή ο εκτελών την επεξεργασία των δεδομένων μπορεί να περιορίζει το πεδίο εφαρμογής των προαναφερόμενων υποχρεώσεων και δικαιωμάτων για λόγους συναρτώμενους προς :

## την ασφάλεια του κράτους,

## την εθνική άμυνα,

## τη δημόσια ασφάλεια,

## την πρόληψη, τη διερεύνηση, την ανίχνευση ή τη δίωξη ποινικών αδικημάτων ή την εκτέλεση ποινικών κυρώσεων,

## άλλους σημαντικούς στόχους γενικού δημόσιου συμφέροντος της Ενώσεως ή κράτους μέλους, ιδίως σημαντικού οικονομικού ή χρηματοοικονομικού συμφέροντος της Ενώσεως ή κράτους μέλους, συμπεριλαμβανομένων των νομισματικών, δημοσιονομικών και φορολογικών θεμάτων, της δημόσιας υγείας και της κοινωνικής ασφαλίσεως,

## την προστασία της ανεξαρτησίας της δικαιοσύνης και των δικαστικών διαδικασιών,

## την πρόληψη, τη διερεύνηση, την ανίχνευση και τη δίωξη παραβάσεων δεοντολογίας σε νομοθετικά κατοχυρωμένα επαγγέλματα,

## την παρακολούθηση, την επιθεώρηση ή την κανονιστική λειτουργία που συνδέεται, έστω περιστασιακά, με την άσκηση δημόσιας εξουσίας,

## την προστασία του υποκειμένου των δεδομένων ή των δικαιωμάτων και των ελευθεριών τρίτων,

## την εκτέλεση αστικών αξιώσεων.

# 

# **Προϋποθέσεις των περιορισμών**

## Να εφαρμόζονται μόνο στα αναφερόμενα στο άρθρο 23 δικαιώματα.

## **Να μην παραβιάζουν τον πυρήνα του δικαιώματος**, αλλά να αφορούν σε αναγκαία και αναλογικά μέτρα που οφείλει να λαμβάνει μια δημοκρατική κοινωνία.

## Να εξυπηρετούν κάποιον από τους σκοπούς που αναφέρονται περιοριστικά στο άρθρο 23 παρ. 1.

## Να καλύπτουν τις προϋποθέσεις του άρθρου 23 παρ. 2 αναφορικά με το ελάχιστο περιεχόμενό τους.

**(ΙΙ) ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

Αρμόδια για την εποπτεία εφαρμογής των διατάξεων του ΓΚΠΔ, καθώς επίσης και την εν γένει προστασία του ατόμου έναντι της προστασίας δεδομένων προσωπικού χαρακτήρα στην ελληνική επικράτεια είναι η ΑΠΔΠΧ. Πρόκειται για ανεξάρτητη αρχή που συστήθηκε με τον ν. 2472/1997 (ΦΕΚ 50Α/10.04.1997).

Στο πλαίσιο της αναθεώρησης του 2001 απέκτησε συνταγματική κατοχύρωση. Ειδικότερα, κατά περιεχόμενο του **άρθρου 9Α του Συντάγματος** :

*«Καθένας έχει δικαίωμα προστασίας από τη συλλογή, επεξεργασία και χρήση, ιδίως με ηλεκτρονικά μέσα, των προσωπικών του δεδομένων, όπως νόμος ορίζει. Η προστασία των προσωπικών δεδομένων διασφαλίζεται από ανεξάρτητη αρχή, που συγκροτείται και λειτουργεί, όπως νόμος ορίζει»*.

Ο νόμος που διέπει σήμερα, τη λειτουργία της Αρχής είναι ο πρόσφατος ν. 4624/2019 (ΦΕΚ 137Α/29.08.2019)

**Αρμοδιότητες της Αρχής**

(α) συνεργασία με τις εποπτικές αρχές κρατών - μελών της Ευρωπαϊκής Ένωσης και με την Ευρωπαϊκή Επιτροπή.

(β) εκπροσώπηση της Ελλάδας στο Ευρωπαϊκό Συμβούλιο Προστασίας Δεδομένων, καθώς επίσης και σε άλλα όργανα, επιφορτισμένα με την προστασία δεδομένων προσωπικού χαρακτήρα, στα οποία προβλέπεται η συμμετοχή εθνικής εποπτικής αρχής.

(γ) συνεργασία με ομόλογες αρχές τρίτων χωρών και διεθνείς οργανισμούς για την εκπλήρωση των σκοπών του άρθρου 50 του ΓΚΠΔ.

(δ) αρμοδιότητες ανεξάρτητου ελέγχου, όπου σε διεθνείς ή διακρατικές συμβάσεις ή στο ενωσιακό ή το εθνικό δίκαιο προβλέπεται ανεξάρτητος έλεγχος ή εποπτεία.

**Σημειωτέον ότι εκφεύγουν των αρμοδιοτήτων της Αρχής**

(α) πράξεις επεξεργασίας δεδομένων προσωπικού χαρακτήρα που διενεργούνται από τις δικαστικές και εισαγγελικές αρχές στο πλαίσιο της δικαστικής λειτουργίας και των δικαστικών τους καθηκόντων

(β) πράξεις επεξεργασίας διαβαθμισμένων δεδομένων προσωπικού χαρακτήρα που διενεργούνται για τις δραστηριότητες που αφορούν την εθνική ασφάλεια.

**Συγκρότηση της Αρχής (άρθρο 11)**

Η Αρχή αποτελείται από

* τον Πρόεδρο
* έξι (6) τακτικά μέλη
* έξι (6) αναπληρωματικά μέλη

**Προϋποθέσεις επιλογής των μελών της Αρχής**

Στο νόμο δεν απαριθμούνται τυπικά προσόντα ως προϋποθέσεις επιλογής. Ως γενική προϋπόθεση τίθεται το «εγνωσμένο κύρος» των μελών, δηλ. πρόσωπα :

(α) διακριθέντα σε συναφή με την αποστολή και τις αρμοδιότητες της Αρχής πεδία

(i) για την επιστημονική τους κατάρτιση και

(ii) την επαγγελματική τους εμπειρία.

και

(β) διαθέτοντα την ελληνική ιθαγένεια.

**Ως προς τη θητεία των μελών της Αρχής**

* **εξαετής**, **μη ανανεώσιμη** διενεργούμενη κατά τους ορισμούς του άρθρου 101Α του Συντάγματος.
* ανώτατοι κρατικοί λειτουργοί
* προσωπική και λειτουργική ανεξαρτησία
* μη υποκείμενα σε ιεραρχικό ή οποιασδήποτε μορφής διοικητικό έλεγχο
* δε ζητούν και δε λαμβάνουν οδηγίες από κανέναν
* ειδικότερα ως προς τον Προέδρο και τον Αντιπρόεδρο
  + έχουν αποκλειστική απασχόληση στην Αρχή
  + αναστέλλεται η άσκηση οποιουδήποτε δημόσιου λειτουργήματος και επαγγελματικής δραστηριότητάς τους

**Ως προς την ευθύνη των μελών της Αρχής**

* δεν υπέχουν αστική ευθύνη έναντι οποιουδήποτε τρίτου για πράξεις ή παραλείψεις τους κατά την άσκηση των καθηκόντων τους
* δεν απαλλάσσονται από την ευθύνη τους έναντι του ελληνικού δημοσίου για πράξεις ή παραλείψεις από δόλο ή βαρεία αμέλεια
* δε διώκονται για την έκφραση γνώμης και για πράξη ή παράλειψη που τέλεσαν κατά την άσκηση των καθηκόντων τους, πλην των περιπτώσεων, όπου αποδεικνύεται ότι ενήργησαν με δόλο ή βαρεία αμέλεια

**Ως προς τα κωλύματα των μελών της Αρχής**

Δεν επιτρέπεται να διοριστεί Πρόεδρος, Αναπληρωτής Πρόεδρος ή μέλος της Αρχής:

α) υπουργός, υφυπουργός, γενικός ή ειδικός γραμματέας υπουργείου ή αυτοτελούς γενικής ή ειδικής γραμματείας και βουλευτής, και

β) όποιος είναι διευθυντικό στέλεχος ή μέλος οργάνου διοίκησης επιχείρησης δραστηριοποιούμενης σε πεδίο παροχής υπηρεσιών σχετικών με την επεξεργασία δεδομένων προσωπικού χαρακτήρα ή συνδεόμενης με σύμβαση έργου αντίστοιχου περιεχομένου.

**Ως προς τα ασυμβίβαστα των μελών της Αρχής**

* κάθε επαγγελματική ή άλλη δραστηριότητα σχετιζόμενη με τις αρμοδιότητες της Αρχής, με εξαίρεση την επιστημονική και ερευνητική δραστηριότητα.
* Δεν εμπίπτει εδώ, η άσκηση καθηκόντων διδακτικού προσωπικού Α.Ε.Ι. με καθεστώς πλήρους ή μερικής απασχόλησης.

**Ειδικότερες επισημάνσεις**

* Μέλη της Αρχής δεν επιτρέπεται να παρίστανται ενώπιον της Αρχής για δύο (2) έτη μετά τη λήξη της θητείας τους.

Αν το μέλος μετά την κτήση της ιδιότητάς του ως μέλους,

* αποκτά μία από τις ιδιότητες που συνιστούν κώλυμα διορισμού
* προβαίνει σε πράξεις ή αναλαμβάνει οποιαδήποτε εργασία ή έργο ή αποκτά άλλη ιδιότητα που, κατά την κρίση της Αρχής, δεν συμβιβάζονται με τα καθήκοντά του ως μέλους της Αρχής

τότε :

εκπίπτει αυτοδικαίως από την ιδιότητά του, μετά από απόφαση της Αρχής, στην οποία δε μετέχει το ελεγχόμενο μέλος και αφού προηγουμένως ακουστούν οι απόψεις του.

Η πρωτοβουλία για την κίνηση της διαδικασίας ανήκει είτε στον Πρόεδρο της Αρχής, είτε στον Πρόεδρο της Βουλής.

**Αρμοδιότητες της Αρχής**

Πέραν των καθηκόντων της στο πλαίσιο του άρθρου 57 του ΓΚΠΔ, η Αρχή είναι αρμόδια για :

(α) την παρακολούθηση και την εφαρμογή του παρόντος και άλλων ρυθμίσεων που αφορούν την προστασία του ατόμου έναντι της επεξεργασίας δεδομένων προσωπικού χαρακτήρα,

(β) την με κάθε πρόσφορο τρόπο προώθηση και ευαισθητοποίηση του κοινού σχετικά με ζητήματα κατανόησης των δικαιωμάτων και των εγγυήσεων που αφορούν την ασφαλή επεξεργασία των δεδομένων προσωπικού χαρακτήρα,

(γ) παροχή γνώμης για νομοθετικές και εν γένει, κανονιστικές ρυθμίσεις σχετικά με την επεξεργασία δεδομένων προσωπικού χαρακτήρα.

(δ) την έκδοση οδηγιών και συστάσεων σχετικά με ζητήματα επεξεργασίας δεδομένων προσωπικού χαρακτήρα, με την επιφύλαξη των καθηκόντων του ΕΣΠΔ (άρθρο 70 του ΓΚΠΔ),

(ε) ενημέρωση του υποκείμενο των δεδομένων Προσωπικού Χαρακτήρα για την άσκηση των δικαιωμάτων του, κατόπιν υποβολής ειδικού αιτήματος

(στ) έκδοση πρότυπων εγγράφων και εντύπων υποβολής καταγγελίας,

(ζ) εξέταση καταγγελιών που υποβάλλονται από το υποκείμενο των δεδομένων ή από φορέα ή οργάνωση ή ένωση

(η) διενέργεια αυτεπαγγέλτως ή κατόπιν καταγγελίας ερευνών ή ελέγχων σχετικών με την εφαρμογή του παρόντος νόμου

(θ) επικαιροποίηση γνώσης και παρακολούθηση εξελίξεων στους τομείς των τεχνολογιών των πληροφοριών, των επικοινωνιών και των εμπορικών πρακτικών, στον βαθμό που σχετίζονται με την προστασία των δεδομένων προσωπικού χαρακτήρα

(ι) συνδρομή στις δραστηριότητες του ΕΣΠΔ.

(ια) έκδοση κανονιστικών πράξεων για τη ρύθμιση ειδικών, τεχνικών και λεπτομερειακών θεμάτων περί την προστασία των προσωπικών δεδομένων

**Ως προς τη διαχείριση των υποβληθεισών καταγγελιών**

**αρχείο**: αιτήσεις, ερωτήματα ή καταγγελίες που κρίνονται προδήλως αόριστα, αβάσιμα ή υποβάλλονται καταχρηστικώς ή ανωνύμως

**ενημέρωση** υποκειμένων των δεδομένων και των αιτούντων για τις ενέργειες της Αρχής

**Ως προς τη λογοδοσία της Αρχής**

Υποβολή ετήσιας έκθεσης πεπραγμένων στον Πρόεδρο της Βουλής και τον Πρωθυπουργό.

**Ελεγκτική αρμοδιότητα της Αρχής**

Η Αρχή διενεργεί αυτεπαγγέλτως ή κατόπιν καταγγελιών, έρευνες και ελέγχους για να διαπιστώσει τη συμμόρφωση με τον παρόντα νόμο.

Πεδίο ελέγχου

* τεχνολογική υποδομή και
* άλλα, αυτοματοποιημένα ή μη μέσα, που υποστηρίζουν την επεξεργασία των δεδομένων προσωπικού χαρακτήρα

Στο πλαίσιο του ελέγχου : πρόσβαση της Αρχής σε όλα

* τα δεδομένα προσωπικού χαρακτήρα που αποτελούν αντικείμενο επεξεργασίας και
* τις πληροφορίες που απαιτούνται για τους σκοπούς του σχετικού ελέγχου και την εκτέλεση των καθηκόντων της, χωρίς να μπορεί να της αντιταχθεί κανενός είδους απόρρητο.

Εξαίρεση : στοιχεία ταυτότητας συνεργατών ή υπαλλήλων οντοτήτων που περιέχονται σε αρχεία τηρούμενα για λόγους εθνικής ασφάλειας ή για τη διακρίβωση ιδιαίτερα σοβαρών εγκλημάτων

**Ποιος διενεργεί τον έλεγχο**

Μέλος ή μέλη ή ειδικοί επιστήμονες της Αρχής, ειδικά εντεταλμένοι προς τούτο από τον Πρόεδρο της Αρχής.

Ο Πρόεδρος και τα μέλη της Αρχής, καθώς και οι ειδικά εντεταλμένοι υπάλληλοι της Γραμματείας, είναι **ειδικοί ανακριτικοί υπάλληλοι** και έχουν όλα τα δικαιώματα που προβλέπει σχετικά ο Κώδικας Ποινικής Δικονομίας (προανάκριση και χωρίς εισαγγελική παραγγελία, όταν πρόκειται για αυτόφωρο κακούργημα ή πλημμέλημα ή υπάρχει κίνδυνος από την αναβολή).

Οι δημόσιες αρχές παρέχουν τη συνδρομή τους στην Αρχή για τη διενέργεια του ελέγχου.

**Στο πλαίσιο των ελεγκτικών της αρμοδιοτήτων, η Αρχή :**

(α) απευθύνει προειδοποιήσεις στον υπεύθυνο επεξεργασίας ή στον εκτελούντα την επεξεργασία, σε περιπτώσεις πιθανής παραβίασης του νόμου

(β) δίνει εντολή στον υπεύθυνο επεξεργασίας ή τον εκτελούντα την επεξεργασία να συμμορφωθεί με συγκεκριμένο τρόπο και εντός ορισμένης προθεσμίας με τις διατάξεις του παρόντος (πχ εντολή διόρθωσης ή διαγραφής δεδομένων προσωπικού χαρακτήρα)

(γ) δίνει εντολή για προσωρινό ή οριστικό περιορισμό ή και απαγόρευση της επεξεργασίας δεδομένων προσωπικού χαρακτήρα·

(δ) δίνει εντολή για παράδοση σε αυτήν εγγράφων, συστημάτων αρχειοθέτησης, εξοπλισμού ή μέσου επεξεργασίας δεδομένων προσωπικού χαρακτήρα, καθώς και του περιεχομένου αυτών

(ε) προβαίνει στην κατάσχεση εγγράφων, πληροφοριών, συστημάτων αρχειοθέτησης κάθε εξοπλισμού και μέσου παραβίασης των δεδομένων προσωπικού χαρακτήρα, καθώς και του περιεχομένου αυτών και ορίζεται μεσεγγυούχος αυτών μέχρι να αποφανθούν οι αρμόδιες δικαστικές και εισαγγελικές αρχές

(στ) επιβάλλει διοικητικές κυρώσεις

**Έκδοση προσωρινής διαταγής**

από τον Πρόεδρο της Αρχής

αυτεπαγγέλτως ή κατόπιν αίτησης του ενδιαφερόμενου

ανάγκη για άμεση λήψη απόφασης

με στόχο : προστασία του ατόμου έναντι της επεξεργασίας δεδομένων προσωπικοί χαρακτήρα που το αφορούν

με περιεχόμενο : άμεσο, ολικό ή μερικό, προσωρινό περιορισμό της επεξεργασίας ή της λειτουργίας του αρχείου

διάρκεια ισχύος της διαταγής : μέχρι την έκδοση της οριστικής απόφασης τής Αρχής

**Υποχρεώσεις μελών της Αρχής**

* υπακοή στη συνείδηση και στον νόμο
* καθήκον εχεμύθειας

**Προσοχή**: ο Πρόεδρος και τα μέλη της Αρχής για χρονικό διάστημα δύο (2) ετών από τη λήξη της θητείας τους, και εφόσον συμμετείχαν με οποιονδήποτε τρόπο στον σχετικό έλεγχο δεν επιτρέπεται να είναι εταίροι, μέτοχοι, μέλη διοικητικού συμβουλίου, τεχνικοί ή άλλοι σύμβουλοι ή να απασχολούνται με ή χωρίς αμοιβή με έμμισθη εντολή ή με οποιαδήποτε έννομη σχέση, σε εταιρεία ή επιχείρηση, των οποίων οι δραστηριότητες υπήχθησαν, άμεσα ή έμμεσα, στον έλεγχο της Αρχής κατά τη διάρκεια της θητείας τους.

**Δικαστικός έλεγχος των πράξεων της Αρχής**

Αίτηση ακυρώσεως

ενώπιον του Συμβουλίου της Επικρατείας

κατά

* κανονιστικών διοικητικών πράξεων
* ατομικών διοικητικών πράξεων
* πράξεων επιβολής κυρώσεων

**Προσοχή**: αίτηση ακυρώσεως κατά των πράξεων της Αρχής μπορεί να ασκεί και ο αρμόδιος Υπουργός.

Οι **κανονιστικές αποφάσεις** και οι **ατομικές διοικητικές πράξεις** της Αρχής, συμπεριλαμβανομένων των **αποφάσεων με τις οποίες επιβάλλονται κυρώσεις**, προσβάλλονται με αίτηση ακυρώσεως ενώπιον του Συμβουλίου της Επικρατείας.

**Προϋποθέσεις για την αναστολή εκτέλεσης προσβαλλόμενης πράξης**

(α) άσκηση της αίτησης ακυρώσεως και

(β) υποβολή σχετικού αιτήματος στο δικαστήριο,

**Προσοχή**: η προθεσμία για την άσκηση της αίτησης ακυρώσεως δεν αναστέλλει την εκτέλεση της προσβαλλόμενης πράξης.